Erik IV van Denemarke - Wikipedia
Erik IV van Denemarke
28 Maart 1241 – 9 Augustus 1250
Jutta van Sakse
Berengária van Portugal
9 Augustus 1250
Erik IV (Deens: Erik Plovpenning; 1216 – 9 Augustus 1250) was van 28 Maart 1241 tot met sy dood koning van Denemarke. Hy was die seun van koning Waldemar II en sy tweede vrou, Berengária van Portugal, en die broer van konings Abel en Christoffel I.
4 Huwelik en kinders
In 1218, kort ná sy dood, het Erik die Hertog van Schleswig geword. Ná die dood van die troonopvolger, sy halfbroer Waldemar, is hy op 30 Mei 1232 aangestel as koning en sy pa se medeheerser. Sy jonger broer Abel het toe die Hertog van Schleswig geword. Toe sy pa in 1241 dood is, het Erik outomaties die troon bestyg.
Sy bewind is gekenmerk deur bitter gevegte en ’n burgeroorlog teen sy broers, veral Abel, wat blykbaar ’n onafhanklike posisie wou hê en gesteun is deur die grawe van Holstein. Erik het ook geveg teen die kleinboere van Skone wat in opstand gekom het weens swaar belasting, onder andere op ploeë. Die aantal ploeë wat ’n boer besit het, is gebruik as ’n aanduiding van hoe groot sy grondgebied was (hoe meer ploeë, hoe groter grondgebied). Dit het die koning die bynaam "ploegpennie" (Deens: Plovpenning) besorg.
Intussen het hy ook probleme met die kerk gehad omdat hulle daarop aangedring het dat hulle vrygeskeld is van belasting, terwyl hy op belasting aangedring het. Biskop Niels Stigsen het uit Denemarke gevlug en die koning het Kopenhagen en die biskop se eiendom in Seeland gekonfiskeer. Erik is daarna deur die Rooms-Katolieke Kerk gewaarsku om nie met die Kerk se voorregte te peuter nie.
Moord[wysig | wysig bron]
In 1249, nadat Erik die grensfort Rendsburg teen Estland gaan verdedig het, het Abel hom gevra om in sy huis in Schleswig oor te bly. Hy is daar gevange geneem en met ’n byl onthoof. Abel het gesweer hy het niks met die moord te doen gehad nie. Min Dene het hom geglo en binne ’n jaar en ’n half is Abel ook vermoor.
Erik het net dogters by sy vrou, Jutta van Sakse, gehad wat oorleef het. Hulle het twee seuns gehad wat baie jonk dood is.
Hierdie artikel is merendeels vertaal vanaf die Engelse Wikipedia-artikel en:Eric IV of Denmark
Ontsluit van "https://af.wikipedia.org/w/index.php?title=Erik_IV_van_Denemarke&oldid=1403188"	Kategorie: Deense monarge	Navigasie-keuseskerm
БеларускаяČeštinaDanskDeutschΕλληνικάEnglishEspañolفارسیSuomiFrançaisעבריתMagyarÍslenskaItalianoLietuviųमराठीNederlandsNorsk bokmålPolskiPortuguêsRomânăРусскийСрпски / srpskiSvenskaУкраїнська中文	Wysig skakels	Die bladsy is laas op 6 Desember 2015 om 10:59 bygewerk.